CELEX: 32011R0428
Language: lv
Date: 2011-04-27 00:00:00
Title: Komisijas Regula (ES) Nr. 428/2011 ( 2011. gada 27. aprīlis ) par atsevišķu preču klasifikāciju kombinētajā nomenklatūrā

3.5.2011   
            
            
               LV
            
            
               Eiropas Savienības Oficiālais Vēstnesis
            
            
               L 113/6
            
         KOMISIJAS REGULA (ES) Nr. 428/2011
   (2011. gada 27. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. slejā norādīto KN kodu atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. slejā aprakstītās preces kombinētajā nomenklatūrā klasificē ar tabulas 2. slejā norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 27. aprīlī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Cilindriskas formas aparāts ar akumulatora piedziņu, kura izmēri ir aptuveni 21 cm garumā un 9 cm diametrā un masa aptuveni 310 g (t. s. “aerosola izsmidzinātājs”), īpaši paredzēts lietošanai kopā ar maināmu aerosola balonu.
                              Aparāts sastāv no:
                              
                                          —
                                       
                                       
                                          elektromehāniskas sistēmas aerosola balona izsmidzināšanas mehānisma iedarbināšanai,
                                       
                                    
                                          —
                                       
                                       
                                          sensora un pogām elektromehāniskās sistēmas iedarbināšanai un
                                       
                                    
                                          —
                                       
                                       
                                          plastmasas korpusa ar atveri, pa kuru izsmidzina aerosolu, kad ir iedarbināta elektromehāniskā sistēma.
                                       
                                    Ar aerosola balonu aprīkots aparāts spēj atsvaidzināt gaisu ēkās nelielās telpās, izsmidzinot aromāta devas, kad sensors detektē cilvēka klātbūtni, vai regulāros iepriekš iestatītos intervālos.
                           
                        
               
                  8509 80 00
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 85. nodaļas 3.b) piezīmi un KN kodu 8509 un 8509 80 00 aprakstu.
                  Ņemot vērā to, ka aparāts pats neizšļāc, nedisperģē vai neizsmidzina, bet tikai iedarbina aerosola balona izsmidzināšanas mehānismu, klasifikācija pozīcijā 8424 ir izslēgta.
                  Aparāts ir pozīcijas 8509 elektromehāniska mājsaimniecības ierīce ar iebūvētu elektromotoru.
                  Tāpēc tas ir jāklasificē ar KN kodu 8509 80 00.
               
            
                  
                              2.
                           
                           
                              Mazumtirdzniecībai paredzēts komplekts, kas sastāv no:
                              
                                          —
                                       
                                       
                                          elektromehāniskas ierīces (t. s. “aerosola izsmidzinātājs”) un
                                       
                                    
                                          —
                                       
                                       
                                          maināma aerosola balona.
                                       
                                    “Aerosola izsmidzinātājs” ir cilindriskas formas aparāts ar akumulatora piedziņu, kura izmēri ir aptuveni 21 cm garumā un 9 cm diametrā un masa aptuveni 310 g un kurš sastāv no:
                              
                                          —
                                       
                                       
                                          elektromehāniskas sistēmas aerosola balona izsmidzināšanas mehānisma iedarbināšanai,
                                       
                                    
                                          —
                                       
                                       
                                          sensora un pogām elektromehāniskās sistēmas iedarbināšanai un
                                       
                                    
                                          —
                                       
                                       
                                          plastmasas korpusa ar atveri, pa kuru izsmidzina aerosolu, kad ir iedarbināta elektromehāniskā sistēma.
                                       
                                    Aerosola balonā ir sagatavots aromatizēts telpu dezodorants ar KN kodu 3307 49 00.
                              Ar aerosola balonu aprīkots “aerosola izsmidzinātājs” spēj atsvaidzināt gaisu ēkās nelielās telpās, izsmidzinot aromāta devas, kad sensors detektē cilvēka klātbūtni, vai regulāros iepriekš iestatītos intervālos.
                              Aerosola balons ir izlietojama prece, kuru pēc iztukšošanas iespējams aizstāt ar citu aerosola balonu, kuram ir tādi paši izmēri.
                           
                        
               
                  8509 80 00
               
               
                  Klasifikācija noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu, 85. nodaļas 3.b) piezīmi un KN kodu 8509 un 8509 80 00 aprakstu.
                  Komponents, kas piešķir komplektam būtiskākās pamatīpašības, ir aerosola izsmidzinātājs, jo to izmanto pastāvīgi, bet aerosola balons pēc iztukšošanas ir jānomaina.
                  Ņemot vērā to, ka aparāts pats neizšļāc, nedisperģē vai neizsmidzina, bet tikai iedarbina aerosola balona izsmidzināšanas mehānismu, klasifikācija pozīcijā 8424 ir izslēgta.
                  Aparāts ir pozīcijas 8509 elektromehāniska mājsaimniecības ierīce ar iebūvētu elektromotoru.
                  Tāpēc šis komplekts ir jāklasificē ar KN kodu 8509 80 00.